**Z A P I S N I K**

sa 3. sjednice Odbora za dodjelu nagrada Grada Ivanić-Grada održane 27. rujna 2021. godine s početkom u 16 sati u Gradskoj upravi Grada Ivanić-Grada, Park hrvatskih branitelja 1.

Bilješke vodi – Matea Rešetar – vježbenica na radnom mjestu više stručne suradnice za poslove gradskog vijeća i gradonačelnika

Prisutni članovi Odbora:

1. Željko Pongrac – predsjednik Odbora

2. Doc.dr.sc. Mile Marinčić, v. pred. – član

3. Slavica Rodić – članica

4. Ilija Krištić – član

Odsutni:

Kristijan Škarica

Ostali prisutni:

Matea Rešetar - vježbenica na radnom mjestu više stručne suradnice za poslove gradskog vijeća i gradonačelnika

g. Željko Pongrac – otvorio je 3. sjednicu Odbora za dodjelu nagrada Grada, konstatirao da je na sjednici prisutna većina članova Odbora te da se mogu donositi pravovaljane odluke.

Predsjednik Odbora dao je na usvajanje zapisnik sa prošle sjednice koji je jednoglasno usvojen.

Predsjednik Odbora dao je na raspravu predloženi dnevni red te je jednoglasno usvojen sljedeći

**DNEVNI RED:**

1. **Razmatranje prijedloga o dodjeli zahvale Gradonačelnika Grada Ivanić-**

**Grada i očitovanje o istom,**

**2. Razno**.

Rad po utvrđenom dnevnom redu.

**TOČKA 1.**

G. Željko Pongrac – ističe kako sukladno Odluci o javnim priznanjima Grada Ivanić-Grada (Službeni glasnik. Broj 03/10) Odluku o dodjeli zahvale Gradonačelnika donosi Gradonačelnik temeljem Prijedloga Odbora za izbor i imenovanja.

Predsjednik Odbora dao je na razmatranje Prijedlog Centra za socijalnu skrb Ivanić-Grad kojim predlažu da se dodjeli zahvala zaštitarki Centra, Mateji Hušnjak, zbog iznimne hrabrosti iskazane tijekom napada korisnika Centra 08. travnja 2021. godine.

Prijedlog je jednoglasno usvojen.

Odbor za dodjelu nagrada Grada donio je sljedeći

Z A K LJ U Č A K

I.

Odbor za dodjelu nagrada Grada razmatrao je prijedlog o dodjeli zahvale Gradonačelnika Grada Ivanić-Grada.

II.

Odbor za dodjelu nagrada Grada za dodjelu zahvale predlaže Mateju Hušnjak.

III.

Odbor za dodjelu nagrada Grada utvrđuje prijedlog Odluke o dodjeli zahvale te ga upućuje na usvajanje Gradonačelniku Grada Ivanić-Grada.

IV.

Ovaj Zaključak stupa na snagu danom donošenja.

**TOČKA 2.**

Pod točkom razno nije bilo pitanja ni prijedloga.

Dovršeno u 16:10 sati.

Zapisnik sastavila: Predsjednik Odbora:

Matea Rešetar Željko Pongrac, pravnik kriminalist